Savana (miestas)

Savana () – miestas Jungtinių Amerikos Valstijų pietryčiuose, pietrytinėje Džordžijos valstijos dalyje, prie Savanos upės žiočių, netoli Atlanto vandenyno. Čatamo apygardos administracinis centras. 2020 m. JAV gyventojų surašymo duomenimis, mieste gyveno 147 780 gyventojai.Savannah city, Georgia. data.census.gov. Nuoroda tikrinta 2024-08-02. Seniausias ir penktas pagal gyventojų skaičių miestas valstijoje. 

Jūrų uostas, laivų statyba, geležinkelio riedmenų, transporto įrenginių gamyba, aviacijos, chemijos, maisto, popieriaus pramonė, turizmas. Yra filharmonija, muziejų, teatrų, universitetų ir kitų aukštųjų mokyklų. Kasmet vyksta muzikos festivalis. Tarptautinis oro uostas, geležinkeliai ir plentai į Atlantą, Džeksonvilį, Čarlstoną.Savana. www.vle.lt. Nuoroda tikrinta 2024-08-02. Netoliese yra karinių bazių, Savanos, Taibio bei Vaso nacionalinių gamtos rezervatų.Savannah, Georgia. www.britannica.com. Nuoroda tikrinta 2024-08-02. 

 Istorija 
kairėje|miniatiūra|232x232px|Uostas 1733 m.
Miestą 1733 m. įkūrė Džordžijos įkūrėjas Džeimsas Ogltorpas, pavadino pagal šalia esančią Savanos upę. Pirmoji Džordžijos provincijos gyvenvietė. Pastatyta daug jurgių ir graikų atgimimo architektūrinių stilių pastatų, didelė dalis jų atnaujinti ir išlaikyti iki šių dienų. 1734 m. Savanoje įkurta pirmoji Vakarų pusrutulyje masonų ložė. 1736 m. į miestą pamokslauti kolonistams ir vietiniams indėnams atvyko metodizmo įkūrėjai Džonas ir Čarlzas Vesliai. 1738 m. evangelistas Džordžas Vaitfildas prie jų prisijungė ir įsteigė vieną pirmųjų vaikų namų Amerikoje. 1744 m. prasidėjo jūrų uosto srautai. Nuo 1754 karališkosios kolonijos valdžios buveinė, nuo 1777 iki 1785 m. provincijos sostinė. Nuo XVIII a. vidurio prekybos centras, prekiauta daugiausia elnių kailiais.Augusta, Georgia. www.britannica.com. Nuoroda tikrinta 2024-08-02.

Didžiają Amerikos revoliucijos dalį Savana buvo okupuota lojalistų. 1779 m. amerikiečių ir prancūzų apsiausta, bet neužimta. Po karo sparčiai plėtojosi, tapo strategiškai itin svarbiu medvilnės prekybos uostu. 

SS Savannah buvo pirmasis garlaivis, perplaukęs Atlanto vandenyną; 1819 m. iš Savanos miesto išplaukė į Liverpulį.

JAV pilietinio karo metu miestas buvo Konfederacijos kariuomenės aprūpinimo bazė; dėl pakrančių blokados patyrė didelių nuostolių, 1864 m. miestą užėmė Šiaurės kariuomenė. 1876 m. įvyko Geltonojo drugio epidemija, bet miestas atsigavo gana greitai. 

Nuo XIX a. pabaigos pamažu plėtota pramonė.
miniatiūra|232x232px|Tiltas
miniatiūra|309x309px|Šv. Jono bažnyčia

 Gyventojai 
2020 m. JAV gyventojų surašymo duomenimis, mieste gyveno 48,62 % afroamerikiečių, 36,6 % baltųjų, 6,62 % lotynoamerikiečių, 3,8 % azijiečių, 3,53 % mišrios rasės, 0,47 % kitų rasių, 0,21 % indėnų ir 0,16 % Ramiojo vandenyno salų kilmės gyventojų.

 Miestai partneriai 
Miestai, su kuriais Savana yra užmezgusi partnerystės ryšius:

  – Batumis, Gruzija;
  – Halė, Vokietija;
  – Dziudziangas, Kinija;
  – Kaja, Burkina Fasas;
  – Patrai, Graikija.Sister Cities International Alliances. www.georgia.org. Nuoroda tikrinta 2024-08-02.

 Šaltiniai 

Kategorija:Džordžijos miestai